บัวหลวงทุ่มแสนล.ซื้อแบงก์อินโดฯ
ผู้สื่อข่าวรายงานว่า วานนี้ (5 มี.ค.) ธนาคารกรุงเทพประชุมวิสามัญผู้ถือหุ้น มีผู้เห็นด้วย 85.46% ของคะแนนเสียงผู้ถือหุ้นที่มาเข้าร่วมประชุม อนุมัติให้เข้าซื้อกิจการธนาคารพีที เพอร์มาตา ทีบีเค หรือเพอร์มาตาธนาคารอันดับ 12 ของประเทศอินโดนีเซีย มีขนาดสินทรัพย์ 335000 ล้านบาท สาขา 332 แห่ง และพนักงาน 7000 คน จากธนาคารสแตนดาร์ดชาร์เตอร์ด และพีที แอสทร่า อินเตอร์เนชั่นแนล ทีบีเค ในสัดส่วน 89.12% ของหุ้นที่ออกจำหน่าย คิดเป็นมูลค่า 81017 ล้านบาท พร้อมเสนอซื้อหุ้นส่วนที่เหลืออีก 10.88% คาดใช้เงินอีก 10000 ล้านบาท เพื่อเข้าซื้อหุ้นเพอร์มาตา 100% รวมมูลค่าใช้เงินซื้อกิจการเบื้องต้น 3000 ล้านเหรียญสหรัฐฯ หรือ 90909 ล้านบาทนายชาติศิริ โสภณพนิช กรรมการผู้จัดการใหญ่ ธนาคารกรุงเทพ กล่าวว่า การเข้าซื้อกิจการของเพอร์มาตาจะแล้วเสร็จไตรมาส 3 ปีนี้ ซึ่งขั้นตอนหลังจากนี้จะต้องรอการอนุมัติจากธนาคารแห่งประเทศไทย (ธปท.) และหน่วยงานกำกับดูแลทางการเงินของประเทศอินโดนีเซีย ส่วนแผนธุรกิจหลังการเข้าซื้อกิจการเพอร์มาตา ธนาคารกรุงเทพ จะนำกิจการสาขาที่มีอยู่ในอินโดนีเซียทั้งหมด 3 แห่ง ได้แก่ สาขาจาการ์ตา สาขาสุราบายา และสาขาเมดาน ที่มีสินทรัพย์รวมกัน 2443 ล้านเหรียญสหรัฐฯ หรือ 75700 ล้านบาท มาควบรวมกิจการเพอร์มาตา ทำให้ขนาดสินทรัพย์ทั้ง 2 แห่ง รวมกันเพิ่มขึ้นเป็น 13234 ล้านเหรียญสหรัฐฯ หรือประมาณ 410000 ล้านบาท และติดอันดับ 1 ใน 10 ของอินโดนีเซีย โดยยังคงเป็น ธนาคารขนาดกลางต่อไป ขณะที่ทีมผู้บริหารไม่เปลี่ยนแปลง เพียงแต่จะเสริมธุรกิจรายใหญ่ที่ธนาคารกรุงเทพมีความชำนาญ.
ธนาคารกรุงเทพประชุมวิสามัญผู้ถือหุ้น มีผู้เห็นด้วย 85.46% ของคะแนนเสียงผู้ถือหุ้นที่มาเข้าร่วมประชุม อนุมัติให้เข้าซื้อกิจการธนาคารพีที เพอร์มาตา ทีบีเค หรือเพอร์มาตา ธนาคารอันดับ 12 ของ
ธนาคารกรุงเทพ,ธนาคารพีที เพอร์มาตา ทีบีเค,เพอร์มาตา,ธนาคารสแตนดาร์ดชาร์เตอร์ด,ธนาคารอินโดนีเซีย,ชาติศิริ โสภณพนิช,พีที แอสทร่า อินเตอร์เนชั่นแนล ทีบีเค